26/12/2012 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa de apertura de establecementos ou actividade, de control posterior de aquelas actividades sometidas a comunicación previa ou declaración responsable

Quedando elevada a definitiva, de maneira automática, a modificación da Ordenanza fiscal reguladora da taxa de apertura de establecementos ou actividade, de control posterior de aquelas actividades sometidas a comunicación previa ou declaración responsable, ao non terse presentado ningunha reclamación contra o acordo plenario de aprobación inicial (Sesión Plenaria de 25 de outubro de 2012), publícase o texto íntegro da ordenanza modificada aos efectos da súa entrada en vigor. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, este Concello establece a taxa pola licenza de apertura de establecementos, que se rexerá pola presente ordenanza fiscal, que atende ao previsto no artigo 57 do texto refundido citado 1. Constitúe o feito impoñible da taxa a actividade municipal, tanto técnica coma administrativa, tendente a verificar se os establecementos industriais e mercantís reúnen as condicións de tranquilidade, sanidade, salubridade e calquera outra esixida polas correspondentes ordenanzas e regulamentos municipais ou xerais para o seu normal funcionamento, ben como presuposto necesario e previo para o outorgamento por este Concello da licenza de apertura a que se refire o artigo 22 do Regulamento de servizos das corporacións locais, ben como consecuencia das declaracións responsables ou comunicacións previas que sexan procedentes e que deban ser obxecto de control posterior 2. Para tal efecto, terá a consideración de apertura: a) A instalación por primeira vez do establecemento para dar comezo ás súas actividades. b) A variación ou ampliación da actividade desenvolvida no establecemento, aínda que continúe o mesmo titular. c) A ampliación do establecemento e calquera alteración que se leve a cabo neste e que afecte ás condicións sinaladas no número 1 deste artigo, esixindo nova verificación destas. d) Os traspasos e cambios de titularidade dos establecementos por calquera causa, incluídos os cambios de denominación social.3. Entenderase por establecemento industrial ou mercantil toda edificación habitable, estea ou non aberta ó público, que non se destine exclusivamente a vivenda e que: a) Se dedique ó exercicio de algunha actividade empresarial, fabril, artesá, da construción, comercial e de servizos. b) Aínda sen desenvolver as actividades anteriores, sirvan de auxilio ou complemento para estas, ou teñan relación con elas de forma que lles proporcionen beneficios ou aproveitamento, como por exemplo: sedes sociais, axencias, delegacións ou sucursais de entidades xurídicas, oficinas, despachos ou estudios. Son suxeitos pasivos contribuíntes as persoas físicas ou xurídicas e as entidades sen personalidade xurídica ás que se refire o artigo 35.4 da Lei 58/2003, do 17 de decembro, xeral tributaria, titulares da actividade que se pretenda desenvolver ou, no seu caso, se desenvolva en calquera establecemento industrial ou mercantil. Os supostos de responsabilidade, xa sexa subsidiaria ou solidaria, serán os previstos na normativa tributaria.1. A cota tributaria determinarase por unha cantidade fixa sinalada segundo a natureza do expediente a tramitar, de acordo coa tarifa que contén o artigo seguinte.2. A cota da tarifa corresponde á tramitación completa do expediente de que se trate, desde a súa iniciación ata a súa resolución final, incluída a certificación e notificación ó interesado do acordo recaído.1. As cotas tributarias determinaranse de acordo coa seguinte tarifa: a) Comunicacións previas ou declaracións responsables para establecementos de ata 200 m2 construídos: 188,33 euros. b) Comunicacións previas ou declaracións responsables para establecementos de máis de 200 m2 construídos: 269,04 euros. c) licenzas para actividades molestas, insalubres, nocivas e perigosas e outras de tramitación especial en establecementos de ata 200 m2 construídos: 538,08 euros. d) licenzas para actividades molestas, insalubres, nocivas e perigosas e outras de tramitación especial en establecementos de máis de 200 m2 construídos:1.049,27 euros. e) O custo das publicacións de editos nos boletíns oficiais, para aquelas actividades que o necesiten, serán por conta do interesado e cobraranse coa liquidación da taxa correspondente.3. Cando nun establecemento ou local que pertenza a un só titular se vaia exercer máis dunha actividade industrial ou mercantil e, polo tanto, sexa necesaria a obtención de varias licenzas e o conseguinte pagamento de distintas taxas de apertura, a cota a satisfacer será a maior que corresponda, aplicándolle un recargo do 50 por cento.4. No caso de desestimento formulado polo interesado con anterioridade á concesión da licenza, sempre que a actividade municipal xa se tivese iniciado, as cotas a liquidar serán: - Do 20 por cento, se ten lugar no prazo dun (1) mes desde a solicitude. - Do 50 por cento, se ten lugar con posterioridade. Non se concederán outras exencións ou bonificacións que as expresamente previstas nas leis ou as derivadas da aplicación de tratados ou acordos internacionais.1. A presente taxa devéngase e nace a obriga de contribuír cando se inicia a actividade municipal que constitúe o seu feito impoñible. Para estes efectos, entenderase iniciada a devandita actividade na data de presentación da solicitude da licenza de apertura ou se faga a comunicación previa ou declaración responsable.2. De se facer a apertura sen ter concedida a licenza ou realizada a comunicación previa ou declaración responsable, segundo corresponda de acordo coa normativa vixente, a taxa devengarase ao iniciar a actividade municipal para determinar se o establecemento reune ou non as condicións esixibles.1. As persoas interesadas na obtención dunha licenza de apertura de establecemento industrial ou mercantil presentarán, previamente, no Rexistro Xeral deste Concello, a oportuna solicitude, con especificación da actividade ou actividades a desenvolver no local, ademais da seguinte documentación, dependendo do concepto: a) licenza para actividades clasificadas: proxecto por triplicado. b) licenza de apertura: boceto de distribución do local. Exceptúanse destes requisitos os supostos que reúnan as condicións e requisitos para seguir os procedementos que se establezan para a comunicación previa ou declaración responsable.2. Os escritos recibidos que non veñan acompañados da correspondente autoliquidación e comprobante de pago desta, serán admitidos provisionalmente, pero non poderá darselles curso sen que se subsane a deficiencia, para o que se requirirá ao interesado para que no prazo de dez días abone as cotas correspondentes; co apercibimento de que transcorrido o devandito prazo sen efectualo teranse os escritos por non presentados e será arquivada a solicitude.3. Se despois de formulada a solicitude de licenza de apertura, se variase ou ampliase a actividade a desenvolver no establecemento, se alterasen as condicións proxectadas por aquel ou ben se ampliase o local inicialmente previsto, estas modificacións deberán poñerse en coñecemento da Administración municipal co mesmo detalle e alcance que se esixan na declaración prevista no número anterior. A taxa esixirase en réxime de autoliquidación; o suxeito pasivo, no momento de presentar a correspondente solicitudede licenza, comunicación previa ou declaración responsable deberá acreditar o ingreso do importe autoliquidado.1. Consideraranse caducadas as licenzas e taxas satisfeitas por estas se, despois de notificada a súa concesión de xeito legal, non se tivese procedido á apertura do establecemento, por calquera causa, no prazo de tres meses, ou se os interesados non se fixesen cargo da documentación nas oficinas municipais dentro do devandito prazo.2. Excepcionalmente poderá concederse unha prórroga, sempre que se solicite dentro do prazo anterior e se estivese ó corrente o pagamento das obrigas económicas, que será por outros tres meses. Transcorrido un e outro prazo xorde novamente a obriga de solicitar a licenza.3. Tamén se producirá a caducidade da licenza se despois de abertos os establecementos pechasen e/ou estivesen dados de baixa polo prazo dun ano, salvo que isto obedeza a unha causa que xustifique adecuadamente o peche, a cal será apreciada polo órgano municipal competente. En todo o relativo á cualificación de infraccións tributarias, así como das sancións que lle correspondan a estas en cada caso, estarase ó disposto nos artigos 77 e seguintes da Lei xeral tributaria. A presente ordenanza fiscal foi aprobada polo Pleno da Corporación, e entrará en vigor, unha vez se produza a publicación do seu texto no BOP, o 01/01/2013. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza, ou da ordenanza modificada, será obxecto de publicación no BOP.” Ames, 17 de decembro de 2012 O alcalde Santiago V. Amor Barreiro